**Doložka vybraných vplyvov**

|  |
| --- |
| **1.  Základné údaje** |
| **Názov materiálu** |
| Zákon, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia niektoré zákony |
| **Predkladateľ (a spolupredkladateľ)** |
| Ministerstvo školstva, vedy, výskumu a športu Slovenskej republiky |
| **Charakter predkladaného materiálu** |    Materiál nelegislatívnej povahy |
|    Materiál legislatívnej povahy  |
|    Transpozícia práva EÚ  |
|  |
| **Termín začiatku a ukončenia PPK** | Začiatok:    12.3.2017Ukončenie: 23.3.2017 |
| **Predpokladaný termín predloženia na MPK\*** | 04.04.2017 |
| **Predpokladaný termín predloženia na Rokovanie vlády  SR\*** | máj 2017 |

|  |
| --- |
| **2.  Definícia problému** |
| Súčasný systém akreditácie študijných programov je málo flexibilný a je málo previazaný s poslaním vysokej školy. Len čiastočne vychádza z Európskych štandardov a odporúčaní na zabezpečovanie kvality vysokoškolského vzdelávania. Právna úprava rovnako nepodporuje iné formy vzdelávania, ktoré nie sú od začiatku úzko naviazané na konkrétny študijný odbor a nízka flexibilita a administratívna náročnosť sa prejavuje aj v rámci medziodborového štúdia a spoločných študijných programov. Dve uskutočnené komplexné akreditácie činností vysokých škôl nenaplnili očakávania z hľadiska rozčlenenia vysokých škôl medzi univerzitné a odborné vysoké školy a vo viacerých oblastiach výskumu nebol nastavený dostatočne prísny benchmark na rozoznanie medzinárodnej špičkovej kvality od ostatných úrovní; hodnotenie vykonávali len v obmedzenej miere zahraniční experti.Študenti verejných vysokých škôl sú v súčasnosti vystavení rozdielnym podmienkam na jednotlivých verejných vysokých školách v otázke úhrady školného za prekročenie štandardnej dĺžky štúdia, napr. možnosť vykonať opravnú štátnu skúšku ešte v rámci jedného roka, vysoké školy majú rôzne pravidlá na zníženie/odpustenie školného v jednotlivých prípadoch.Súčasná právna úprava len obmedzene rieši sankcie v prípade porušenia zákona o vysokých školách, ide o komplikovaný proces výzvy na nápravu a obmedzenia akademickej samosprávy so súhlasom reprezentácií vysokých škôl, čo je v mnohých prípadoch neúčinné a nemá odstrašujúci účinok.Vyžadovanie titulu docent alebo profesor pri funkčnom mieste docent alebo profesor v súčasnosti uzatvára možnosť obsadenia týchto pozícií odborníkmi zo zahraničia, ktorým nie je možné uznať splnenie kvalifikačných predpokladov s ohľadom na iný systém, alebo ktorým sa kladie administratívna prekážka uznania kvalifikácie na obsadenie tohto miesta. |
| **3.  Ciele a výsledný stav** |
| Vysoké školy sú zodpovedné za kvalitu poskytovaného vysokoškolského vzdelávania, na tento účel rozvíjajú svoj vnútorný systém a napĺňajú politiku kvality vo svojej každodennej činnosti, v čom ich pravidelným monitoringom a posudzovaním napomáha nezávislá národná agentúra operujúca v súlade s Európskymi štandardmi a odporúčaniami pre zabezpečovania kvality vysokoškolského vzdelávania. Tým, že paralelne predložený návrh zákona o zabezpečovaní kvality vysokoškolského vzdelávania mení koncept systému zabezpečovania kvality, vysokým školám sa zruší administratíva spojená s komplexnou akreditáciou ich činností.Vysoké školy majú možnosť pripraviť interdisciplinárne bakalárske programy, v rámci ktorých má študent väčšiu flexibilitu na vytvorenie si vlastného profilu. Vysoké školy nekoncentrujú svoju činnosť na splnenie podmienok na začlenenie vysokej školy do niektorej z kategórií, ale viac sa orientujú na rozvíjanie svojho poslania a napĺňanie potrieb spoločnosti. Kvalita tvorivej činnosti vysokej školy je pravidelne hodnotená panelom zahraničných odborníkov, vďaka čomu vysoká škola získava spätnú väzbu k jej postaveniu v medzinárodnom kontexte. Systém tak umožňuje identifikovať excelentné tímy a jednotlivcov a nasmerovať zdroje na ich podporu. Tak ako v Českej republike, študenti v dennej forme štúdia majú možnosť študovať o jeden rok dlhšie ako je štandardná dĺžka ich študijného programu, pričom v tomto období sú zahrnutí do počtu študentov, na ktorých je poskytovaná verejnej vysokej škole dotácia. Sú tak odstránené niektoré bariéry na dokončenie vysokoškolského štúdia, znižuje sa riziko neskončenia štúdia z titulu účasti na akademickej mobilite a pod., a vyrovnávajú sa podmienky na jednotlivých verejných vysokých školách v týchto prípadoch.Ministerstvo bude oprávnené udeliť finančnú sankciu vysokej školy vo vymedzených prípadoch, keď vysoká škola poruší ustanovenia zákona.O miesta vysokoškolských učiteľov sa budú môcť uchádzať aj uchádzači zo zahraničia. Habilitačné konania a konania na vymenúvanie profesorov budú uskutočňované v odboroch habilitačného konania a inauguračného konania. |
| **4.  Dotknuté subjekty** |
| Vysoké školy, právnické osoby so sídlom v Slovenskej republike alebo so sídlom na území členského štátu, ktoré žiadajú vládu Slovenskej republiky o súhlas v mene štátu pôsobiť ako súkromná vysoká škola (žiadatelia o štátny súhlas), študenti a absolventi vysokých škôl, zainteresovaná verejnosť. |
| **5.  Alternatívne riešenia** |
| Neboli identifikované alternatívy k predloženým riešeniam, ktoré by naplnili cieľ.  |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                            Áno              NieVyhláška Ministerstva školstva, vedy, výskumu a športu Slovenskej republiky, ktorou sa ustanovujú zoznamy študijných odborov vysokoškolského vzdelávania Vyhláška Ministerstva školstva Slovenskej republiky o postupe získavania vedecko-pedagogických titulov alebo umelecko-pedagogických titulov docent a profesor |
| **7.  Transpozícia práva EÚ**  |
| áno- smernica Európskeho parlamentu a Rady (EÚ) 2016/801 z 11. mája 2016 o podmienkach vstupu a pobytu štátnych príslušníkov tretích krajín na účely výskumu, štúdia, odborného vzdelávania, dobrovoľníckej služby, výmenných programov žiakov alebo vzdelávacích projektov a činnosti aupair (Ú. v. EÚ L 132, 21.5.2016)Novelou zákona sa aktualizuje transpozičná príloha, keďže smernica 2004/114/ES sa zrušuje pre členské štáty s účinnosťou od 24. mája 2018.Novelou zákona sa nerozširuje pôsobnosť smernice na subjekty nad rámec minimálnych požiadaviek smernice, nenavyšujú sa požiadavky smernice, nedochádza k nevyužitiu možnosti výnimky, ktorá by udržala požiadavky na minime, neupravuje sa zachovanie existujúcich národných štandardov, ktoré sú vyššie ako minimálne požiadavky EÚ, a nie je stanovená skoršia implementácia |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |
| --- |
| **9.   Vplyvy navrhovaného materiálu** |
| **Vplyvy na rozpočet verejnej správy**    z toho rozpočtovo zabezpečené vplyvy |        Pozitívne |        Žiadne |      Negatívne |
|        Áno |        Nie |      Čiastočne |
| **Vplyvy na podnikateľské prostredie**    z toho vplyvy na MSP |        Pozitívne |        Žiadne |      Negatívne |
|        Pozitívne |        Žiadne |      Negatívne |
| **Sociálne vplyvy** |        Pozitívne |        Žiadne |      Negatívne |
| **Vplyvy na životné prostredie** |        Pozitívne |        Žiadne |      Negatívne |
| **Vplyvy na informatizáciu** |        Pozitívne |        Žiadne |      Negatívne |
| **Vplyvy na služby pre občana z toho**    vplyvy služieb verejnej správy na občana    vplyvy na procesy služieb vo verejnej    správe |        Pozitívne |        Žiadne |      Negatívne |
|        Pozitívne |        Žiadne |      Negatívne |

|  |
| --- |
| **10.  Poznámky** |
| Vyhodnotenie pripomienok Stálej pracovnej komisie na posudzovanie vybraných vplyvov: Predkladateľ akceptoval nasledujúce pripomienky stálej pracovnej komisie: uviesť aktuálne termíny začiatku a ukončenia PPK, dopracovať a konkretizovať vplyvy na podnikateľské prostredie, v analýze sociálnych vplyvov vypustiť text uvedený v časti týkajúcej sa zraniteľných skupín a zhodnotiť návrh uvedený v novelizačnom bode týkajúcom sa vydávania náhradného dokladu o absolvovaní štúdia pre osoby so zmeneným menom a priezviskom z dôvodu zmeny pohlavia. Predkladateľ neakceptoval nasledujúce pripomienky: Úsporu, ktorá vznikne v kapitole MŠVVŠ SR v dôsledku zrušenia Akreditačnej komisie v počtoch zamestnancov a prislúchajúcich osobných výdavkov. Komisia žiada v doložke vybraných vplyvov kvantifikovať a uviesť ako trvalú úsporu v limite počtu zamestnancov a v kategórii osobných výdavkov. S riešením zrušenia školného je možné súhlasiť len za podmienky, že nebude zakladať rozpočtovo nekrytý vplyv. Nový systém hodnotenia tvorivej činnosti vysokých škôl s kvantifikovanou výškou výdavkov v roku 2021 v sume 900 tis. eur Komisia žiada zabezpečiť v rámci schválených limitov kapitoly MŠVVŠ SR. Odôvodnenie: Návrh zákona ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a o zmene niektorých zákonov predpokladá systémové opatrenia, ktoré nie je možné realizovať bez dopadu na rozpočet verejnej správy.  |
| **11.  Kontakt na spracovateľa** |
| Andrej Piovarči, odbor vysokoškolského vzdelávania, andrej.piovarci@minedu.skMarek Gilányi, odbor legislatívy a aproximácie práva, marek.gilanyi@minedu.sk |
| **12.  Zdroje** |
| Analýza vplyvov vychádza aj z konzultácií s reprezentáciami vysokých škôl. |
| **13.  Stanovisko Komisie pre posudzovanie vybraných vplyvov z PPK** |
| I. Úvod: Ministerstvo školstva, vedy, výskumu a športu Slovenskej republiky dňa 13.marca 2017 predložilo Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál „Návrh zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a o zmene niektorých zákonov“. Materiál predpokladá negatívne vplyvy na rozpočet verejnej správy, ktoré sú čiastočne rozpočtovo zabezpečené a pozitívne sociálne vplyvy. II. Pripomienky a návrhy zmien: Komisia uplatňuje k materiálu nasledovné pripomienky a odporúčania: K doložke vybraných vplyvov: Komisia žiada predkladateľa o dopracovanie, vyšpecifikovanie a konkretizovanie vplyvov na podnikateľské prostredie. V doložke vybraných vplyvov Komisia žiada predkladateľa v bode „9. Vplyvy navrhovaného materiálu“ v prípade vplyvov na podnikateľské prostredie odstránenie označenia „Žiadne“ a doplnenie označenia „Negatívne“ a „Pozitívne“. Odôvodnenie: Predložený materiál má definovaný ako dotknutý subjekt právnické osoby, a teda súkromné vysoké školy, ktorým sa upravujú podmienky, ktoré musia splniť, aby mohli mať v názve označenie univerzita a definuje aj konanie v prípade žiadostí o udelenie štátneho súhlasu na pôsobenie ako súkromná vysoká škola, kde sa začiatok konania začína podaním žiadosti novovytváranej agentúre, čo predstavuje negatívny vplyv na súkromné vysoké školy, keďže bude pravdepodobne predĺžený proces posudzovania. Na druhej strane pozitívne vplyvy predstavuje fakt, že v predloženom materiály je upravené poskytovanie finančných prostriedkov, kde sa podrobnejšie a komplexne upravuje proces udeľovania a poskytovania dotácií v súvislosti s vysokým školstvom, nad rámec už existujúcich štyroch typov dotácií pre aj súkromné vysoké školy. Perspektívne sa tým umožní aj podpora ďalších činností súvisiacich s vysokým školstvom. Komisia odporúča predkladateľovi v časti „1. Základné údaje“ doložky vybraných vplyvov uviesť aktuálne termíny začiatku a ukončenia PPK.V súvislosti s predĺžením minimálnej štandardnej dĺžky štúdia pre externých študentov v bakalárskom študijnom programe a v študijnom programe spájajúcom prvý stupeň a druhý stupeň štúdia je potrebné vyznačiť aj negatívne sociálne vplyvy. Uvedené je potrebné zohľadniť aj v predkladacej správe a všeobecnej časti dôvodovej správy. K analýze vplyvov na podnikateľské prostredie: Komisia odporúča predkladateľovi dopracovať analýzu vplyvov na podnikateľské prostredie na základe prílohy č. 3 Jednotnej metodiky na posudzovanie vybraných vplyvov. K analýze vplyvov na rozpočet verejnej správy. Predkladateľ v súčinnosti s paralelne predkladaným návrhom zákona o zabezpečovaní kvality vysokoškolského vzdelávania navrhuje s účinnosťou od 1.9.2018 zrušiť Akreditačnú komisiu (poradný orgán vlády SR) a zriadiť Slovenskú akreditačnú agentúru pre vysoké školstvo ako verejnoprávnu inštitúciu so sídlom v Bratislave. Zrušením Akreditačnej komisie, ktorá je v súčasnej dobe zabezpečovaná osobitným samostatným útvarom v rámci organizačnej štruktúry MŠVVŠ SR (Sekretariát Akreditačnej komisie), predpokladá úsporu finančných prostriedkov, ktorú navrhuje využiť na financovanie činnosti agentúry, ako aj úsporu počtu zamestnancov, ktorú navrhuje ponechať na ministerstve na posilnenie výkonu zostávajúcej agendy ministerstva. Predmetná úspora počtu zamestnancov a ich osobných výdavkov však nie je kvantifikovaná. Úsporu, ktorá vznikne v kapitole MŠVVŠ SR v dôsledku zrušenia Akreditačnej komisie v počtoch zamestnancov a prislúchajúcich osobných výdavkov, Komisia žiada v doložke vybraných vplyvov kvantifikovať a uviesť ako trvalú úsporu v limite počtu zamestnancov a v kategórii osobných výdavkov. Predloženým návrhom sa umožňuje na verejných vysokých školách študovať bezplatne v prípade prekročenia štandardnej dĺžky štúdia v dennej forme o jeden rok. Z tohto dôvodu má návrh vplyv na výšku príjmov vysokých škôl a následne aj na výšku disponibilných zdrojov. S navrhovaným riešením, pokiaľ ide o znižovanie príjmov, nie je možné súhlasiť, resp. v prípade, že dôjde k zrušeniu školného je možné súhlasiť len za podmienky, že nebude zakladať rozpočtovo nekrytý vplyv. Navrhovaný nový systém hodnotenia tvorivej činnosti vysokých škôl s kvantifikovanou výškou výdavkov v roku 2021 v sume 900 tis. eur Komisia žiada zabezpečiť v rámci schválených limitov kapitoly MŠVVŠ SR, bez dodatočných požiadaviek na rozpočet verejnej správy. V nadväznosti na vyššie uvedené pripomienky je potrebné analýzu vplyvov na rozpočet verejnej správy prepracovať tak, aby z nej nevyplývali rozpočtovo nekryté vplyvy. K analýze sociálnych vplyvov: V bode 4.1 je potrebné zhodnotiť aj negatívny vplyv na hospodárenie dotknutej skupiny (platenie školného) vyplývajúci z predĺženia minimálnej štandardnej dĺžky štúdia pre externých študentov v bakalárskom študijnom programe a v študijnom programe spájajúcom prvý stupeň a druhý stupeň štúdia. V bode 4.2 Komisia odporúča v súlade s metodickým postupom pre analýzu sociálnych vplyvov uvedený text vypustiť aj v časti týkajúcej sa zraniteľných skupín. V bode 4.3 je potrebné zhodnotiť návrh uvedený v novelizačnom bode 98 (vydávanie náhradného dokladu o absolvovaní štúdia pre osoby so zmeneným menom a priezviskom z dôvodu zmeny pohlavia).III. Záver: Stála pracovná komisia na posudzovanie vybraných vplyvov vyjadruje nesúhlasné stanovisko s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II. IV. Poznámka: Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do Doložky vybraných vplyvov spolu s vyhodnotením pripomienok. Nesúhlasné stanovisko komisie neznamená zastavenie ďalšieho schvaľovacieho procesu. Stanovisko komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko. Ing. Rastislav Chovanec, PhD. predseda komisie |